[{"text_idx": "#000001", "text": "Mo\u0308o\u0308dunud jo\u0303ulud ja aastavahetus olid u\u0308ks ebatavalisemaid minu elus. Nimelt alustasime jo\u0303ululaupa\u0308eval matkajuht Andrus Ausi juhendamisel viiekesi, koos teiste HikingEstonia klubiliikmetega, oma teekonda Aafrika ko\u0303ige ko\u0303rgemale ma\u0308ele, Kilimanjarole \u2013 5895 m. Aga enne kui keskenduda ma\u0308eto\u0303usule, ra\u0308a\u0308gin natukene pikemalt meie seiklustest Aafrikas. Kui me jo\u0303udsime Aafrikasse, siis esimesed pa\u0308evad veetsime safaril. Eelko\u0303ige olime Manyara ja\u0308rve juures ning ja\u0308rgmisel pa\u0308eval Ngorongoro rahvuspargis. Ngorongoro on tuntud u\u0308le maailma ning on lisatud ka UNESCO maailmapa\u0308randi nimekirja. Kui me sinna jo\u0303udsime, saime kohe aru, miks safarit selles pargis loetakse u\u0308heks maailma parimaks \u2013 meie u\u0308mber oli lihtsalt vapustav maastik ning tuhandeid ja tuhandeid loomi. Enne sinna minekut oli mul ootus, et ehk me mingeid loomi na\u0308eme, aga meie u\u0308mber olid sajad sebrad, antiloobid, buffalod, ku\u0308mned lo\u0303vid, jo\u0303ehobud... Ma tegin u\u0308he pa\u0308evaga 400 pilti \ud83d\ude42"}, {"text_idx": "#000002", "text": "O\u0308o\u0308bisime u\u0308he o\u0308o\u0308 sealsamas rahvuspargis telkides. See loodus u\u0308mberringi, taevas ta\u0308is ta\u0308hti ning buffalod, kes rahulikult so\u0303id muru meie telkide juures, lo\u0303id ikka hoopis teise telkides o\u0308o\u0308bimise kogemuse. Ja kui me olime natukene kohaliku kliimaga juba harjunud, algas meie Kilimanjaro vallutamise teekond! Meid ootasid ees 5 pa\u0308eva ilma internetita, lihtsalt ko\u0303ndides ma\u0308kke ja o\u0308o\u0308bides majakestes. Ma arvan, et ko\u0303ige huvitavam oli see, kuidas meie optimism, motivatsioon ja enesekindlus olid muutumises nende pa\u0308evade jooksul. Paaril esimesel pa\u0308eval oli tuju va\u0308ga hea ning tundus, et ma\u0308kke to\u0303us on va\u0308ga lihtne ja kindlasti teeme kerge vaevaga a\u0308ra. Kui ja\u0308rgmistel pa\u0308evadel kohtasime mitmeid inimesi, kes u\u0308ritasid ma\u0308ge vallutada, aga neil ebao\u0303nnestus see, hakkas mo\u0303nel meist hirm tekkima, et mis saab. Siin aitas meid va\u0308ga grupi tunnetus, et me oleme ko\u0303ik koos, meil on ko\u0303igil u\u0308hine eesma\u0308rk, samuti oli meie kohalik giid Remid super rahulik, toetav ja julgustav. Ma\u0308e vallutamise pa\u0308eval algas meil teekond kesko\u0308o\u0308l, kui hakkasime liikuma pealampidega ma\u0308e tipu suunas. Kui te olete Kilimanjarot na\u0308inud piltidel, siis teate, et ma\u0308e kuju on u\u0308sna lame alguses ning ja\u0308rsu to\u0303usunurgaga u\u0308leval. Seega, see viimane pa\u0308ev ei olnud sarnane u\u0308hegi eelmisega. Ma ei oska so\u0303nadega kirjeldada, kui raske see oli. Umbes kuus tundi pa\u0308rast pidevat ja\u0308rsku to\u0303usu, jo\u0303udsime lo\u0303puks esimese tipu juurde, mida nimetatakse Stella point. Inga arvas, et see ongi Kilimanjaro tipp ja hakkas o\u0303nnest hu\u0308ppama \ud83d\ude42 Va\u0308ike pettumus oli tema jaoks, et meil on paar tundi veel ko\u0303ndida pa\u0308ris tipuni. Ja kahjuks u\u0308ks grupi liige ei suutnud minna ko\u0303ige ko\u0303rgema tipuni \u2013 ma\u0308ehaigus sai temast vo\u0303itu, aga eks ta vallutab selle ja\u0308rgmisel aastal \ud83d\ude42"}, {"text_idx": "#000003", "text": "Kui me siis neljakesi jo\u0303udsime ma\u0308rgini, et oleme Aafrika ko\u0303ige ko\u0303rgema ma\u0308e tipus, oli tunne lihtsalt suurepa\u0308rane. Me tegime seal oma pildid a\u0308ra ja hakkasime alla tulema. Meie kogemuse juures on oluline mainida, et meil oli lihtsalt suurepa\u0308rane kohalik meeskond, kus iga liige andis endast parima \u2013 kokk, kokaabi, giidid, porterid. Peale ma\u0308ematka lendasime ko\u0303ik koos Sansibarile, kus paar pa\u0308eva sai niisama rannas lebotada \u2013 eks rannapuhkus oli pa\u0308rast meie seiklusi vajalik \ud83d\ude42 Ka\u0308isime avastamas kohalikku elu-olu, Andrus ja Nikita ma\u0308ngisid isegi kohalike poistega rannajalgpalli. Kokkuvo\u0303ttes vo\u0303in o\u0308elda, et Tansaania on suurepa\u0308rane riik kuhu reisida, kus saab na\u0308ha ko\u0303ike korraga \u2013 ku\u0308lastada masaide ku\u0308lasid, na\u0308ha nende kultuuri, na\u0308ha suurepa\u0308rast loodust ja tuhandeid loomi, nautida valgeid liivarandu ja panna ennast ka proovile suure ma\u0308e vallutamises."}, {"text_idx": "#000005", "text": "Oled sa mo\u0303nikord mo\u0303elnud, et tahaks rohkem veeta aega va\u0308rskes o\u0303hus? End aktiivselt liigutada ja vo\u0303ib olla ka mingil ma\u0308a\u0308ral proovile panna, kuid ei ole veel leidnud seda tegevust, mis ko\u0303netaks ja pa\u0308ris spordimehe hinge vo\u0303ib olla ka sees ei ole. Sellisel juhul on matkamine just nimelt sulle. Tule liitu meie vahva matkaseltskonnaga ning saad u\u0308sna pea selgeks, et matkamine ei ole lihtsalt sport, isegi mitte vaid aktiivse puhkuse vorm, vaid lausa eluviis. Hoiatuseks tuleb kohe o\u0308elda, et matkamine on so\u0303ltuvust tekitav. Ka\u0308id u\u0308he korra a\u0308ra ja tunned, et ilma matkamata enam ei oskagi."}, {"text_idx": "#000006", "text": "Ta\u0308name, et liitusite meie uudiskirjaga."}]